tomron87/hebrew-wikipedia-sentences-corpus huggingface dataset:
בין השנים 2009–1993 יוצרו דגמי "סיטרואן ZX" בסין על ידי יצרנית הרכב הסינית Dongfeng Peugeot-Citroën , הדגם קרוי בסין : "Citroën Fukang" .
בשנת 1992 זכה דגם "סיטרואן ZX" במקום השלישי בפרס מכונית השנה באירופה.
פולקסווגן גולף דורג במקום הראשון, ואופל אסטרה במקום השני.
5 דלתות האצ'בק (בצרפת, ספרד, אורוגוואי וסין).
4 דלתות - סדאן (בסין Citroën Fukang).
2 דלתות - מסחרית (בסין Citroën Fukang).
"Reflex" (לדגמים מנועים 1.1 ליטר, 1.4 ליטר)
"Avantage" (לדגם מנוע 1.4 ליטר)
"Volcane" (לדגם מנוע 1.9 ליטר)
סיטרואן XM (בצרפתית : Citroën XM) היא מכונית סלון מהודרת מתוצרת יצרנית הרכב הצרפתית סיטרואן, חברת בת של קבוצת PSA אשר יוצרה בין השנים 2000–1989 בצרפת
בלמים - 4 בלמי דיסק.
בשנת 1990 זכה דגם "סיטרואן XM" במקום הראשון בפרס מכונית השנה באירופה.
מרצדס-בנץ SL-קלאס דורג במקום השני, ופורד פיאסטה דורגה במקום השלישי.
סיטרואן דיאן היא מכונית סופרמיני מתוצרת יצרנית הרכב הצרפתית סיטרואן אשר יוצרה בין השנים 1967–1983.
בשנת 1974 התאחדה סיטרואן עם פיג'ו ונוצרה קבוצת PSA.
3 דלתות – מסחרית (סיטרואן אקדיאן)
2 דלתות – טנדר (סיטרואן אקדיאן)
סיטרואן אקסל (בצרפתית : Citroën Axel, קרויה גם : Oltcit-Citroën Axel) היא מכונית סופרמיני מתוצרת יצרנית הרכב הרומנית Oltcit בשיתוף יצרנית הרכב הצרפתית סיטרואן אשר יוצרה בין השנים 1996–1984 ב-רומניה
יצרנית הרכב הרומנית Oltcit בבעלות ממשלת רומניה פעלה בשיתוף פעולה עם סיטרואן.
חלקה של "Oltcit" בשותפות 64%, וחלקה של "סיטרואן" 36%.
דגם "סיטרואן אקסל" הוא גרסה מחודשת של דגם "Oltcit Club" שיוצר בין השנים 1981–1995 ברומניה.
סיטרואן אי-מיארי (בצרפתית : Citroën E-Méhari) הוא מכונית חשמלית בתצורה SUV (ראשי תיבות של Sport utility vehicle) קומפקטי קבריולה, מתוצרת יצרנית הרכב הצרפתית סיטרואן, חברת בת של קבוצת PSA אשר מיוצרת משנת 2016 בצרפת
דגם ה-"סיטרואן אי-מיארי" נבנה בשיתוף חברת התובלה הצרפתית Bolloré , תאגיד נייר אנרגיה - מטעים - לוגיסטיקה המעסיק 28,000 עובדים.
סוללה חשמלית מסוג "Lithium polymer battery" בהספק 30 קילוואט-שעה
זמן טעינה : 13 שעות (טעינה ביתית 10 אמפר, 8 שעות (טעינה 8 אמפר)
טווח נסיעה : 200 ק"מ (נסיעה עירונית), 100 ק"מ (נסיעה בינעירונית)
נפח תא מטען אחורי - 201 ליטר
מחיר היחידה - החל מ־25,000 אירו ללא חכירה של הסוללות (שנת 2016, צרפת)
בשנת 2018 הוצג דגם "סיטרואן אי-מיארי" נוסף עם גג קשיח שניתן להסירו.
מחירו של דגם "סיטרואן אי-מיארי" עם גג רך עמד על 19,500 אירו, ועם גג-קשיח שניתן להסירו על 31,800 אירו.
שני המחירים הללו כוללים בונוס אקולוגי של 6000 אירו.
סיטרואן קסנטיה (בצרפתית : Citroën Xantia) היא מכונית משפחתית גדולה מתוצרת יצרנית הרכב הצרפתית סיטרואן אשר יוצרה בין השנים 2002–1993 בצרפת.
בין השנים 2010–2001 יוצרו דגמי "סיטרואן קסנטיה" ב-איראן, ובין השנים 1997–1996 יוצרו בסין.
5 נוסעים (בדגמי 5 דלתות האצ'בק).
מנועים : מנועי בנזין, מנועי דיזל.
קיבולת מכל דלק : 65 ליטר.
בשנת 1994 זכה דגם "סיטרואן קסנטיה" במקום השני בפרס מכונית השנה באירופה.
"2.0 Turbo" - דגמים בתצורה 5 דלתות הצ'בק : "Activa"
"2.0 Turbo Estate" - דגמים בתצורה 5 דלתות סטיישן : "VSX"
"3.0i" - דגם בתצורות 5 דלתות הצ'בק : "Exclusive"
"2.0HDi" - דגמים בתצורות 5 דלתות הצ'בק, 5 דלתות סטיישן : "Exclusive", "SX", ""LX
סיטרואן LN/LNA הם דגמים של מכונית סופרמיני מתוצרת יצרנית הרכב הצרפתית סיטרואן, חברת בת של קבוצת PSA אשר יוצרה בין השנים 1986–1976.
סיטרואן קסארה פיקאסו (בצרפתית : Citroën Xsara Picasso) הוא מיניוואן קומפקטי מתוצרת יצרנית הרכב הצרפתית סיטרואן, חברת בת של קבוצת PSA אשר יוצרה בין השנים 1999–2010 בצרפת, בריטניה וסין.
בין השנים 2000–2012 דגם "סיטרואן קסארה פיקאסו" יוצר במצרים, ברזיל וספרד.
סיטרואן סקסו היא מכונית סופרמיני אשר יוצרה על ידי יצרנית הרכב הצרפתית סיטרואן הצרפתית, חברת בת של קבוצת PSA אשר יוצרה בין השנים 1996–2004.
בין השנים 1996–2003 יוצר דגם "VTS" בגרסה ספורטיבית.
סיטרואן ביז'ו היא מכונית קופה עם מרכב שעשוי מסיבי זכוכית (פיברגלס) ומותקן על שלדה נפרדת.
היא יוצרה באנגליה בידי Citroën UK Ltd, חברה בת של יצרנית המכוניות הצרפתית סיטרואן.
ביז'ו עוצבה כך שתתאים לטעמם השמרני (יחסית לצרפתים) של לקוחות בריטים.
הניסיון לבנות אותה באנגליה נערך בין השנים 1959 עד 1964, אך לאורך כל התקופה הזאת יוצרו רק 210 יחידות בנוסף לשני אבות-טיפוס.
המכונית עוצבה בידי פיטר קירוואן-טיילור (Peter Kirwan-Taylor) שידוע יותר בזכות מכונית ידועה יותר שעיצב, גם היא עם מרכב פיברגלס: לוטוס עלית שהוצגה בשנת 1957. בשלב ראשון נבנתה המכונית על-ידי חברת Whitson & Co שפעלה באנגליה לא הרחק מן המרכז של סיטרואן בסלאו (Slough), אך לאחר מכן הועברה לספק אחר.
ביז'ו התבססה על השלדה של סיטרואן 'דה שבו' (2CV) עם אותה מערכת מתלים עצמאיים מתקדמים לשעתה מלפנים ומאחור, והונעה באמצעות המנוע הדו-צילינדרי של 'דה שבו', בנפח 425 סמ"ק, שסיפק 12 כ"ס.
סביר שחוסר הצלחתה המסחרית של סיטרואן ביז'ו נובע ממחירה היקר באופן יחסי, בתקופה שבה השוק הבריטי היה רגיש מאוד למחיר.
בעת השקתה, בשנת 1959, היא עלתה 674 ליש"ט לעומת, למשל, פורד פופולר בעלת המנוע הגדול והחזק יותר שעלתה 494 ליש"ט.
דגם "סיטרואן ביז'ו" התבסס על דגם סיטרואן 2CV.
מנוע קדמי 2 צילינדים 425 סמ"ק, מנוע קירור אוויר.
גוף הדגם עשוי מפיברגלס מחוזק בפלסטיק.
מצמד צנטריפוגלי מאפשר החלפת הילוכים ללא מצמד בהילוך הראשון והשני.
סיטרואן קסארה WRC היא מכונית מרוצי ראלי, שנבנתה על ידי סיטרואן להתמודדות באליפות העולם בראלי.
המכונית מבוססת על דגם הסיטרואן קסארה.
המכונית הוצגה לראשונה בעונת 2001. סבסטיאן לב זכה עם הקסארה בשלוש האליפויות הראשונות שלו.
סטירואן זכתה עם המכונית שלוש פעמים באליפות היצרנים.
ב-58 מרוצים בהם השתתפה הקסארה היא ניצחה 32 פעמים והגיעה לפודיום 78 פעמים.
קסארה WRC מבוססת על דגם ההאצב'ק של סיטרואן קסארה, אף על פי שהדימון ביניהם נמצא במראה החיצוני בלבד.
בעונת 1999 השתתפה באליפות סיטרואן קסארה סדרתית שעברה התאמות.
המכונית רשמה ניצחונות בראלי קטלוניה ובצרפת.
בשנת 2001 קטגוריית המכוניות המותאמות (Kit Car) הוצאה מחוץ לאליפות והוחלפה בקטגוריות הסופר 1,600 וסופר 2,000. סיטרואן הציגה את דגם הקסארה WRC שהתחרה בקטגוריה הבכירה.
חסוס פוראס ניצח את ראלי צרפת בעונת 2001 והשיג את ניצחון הבכורה למכונית.
סבסטיאן לב ניצח את ראלי מונטה קרלו בעונת 2002, אך לאחר מכן נפסל בשל החלפת צמיגים אסורה.
את ניצחון הבכורה עם המכונית השיג בראלי גרמניה.
בעונת 2003 הקסארה הייתה יותר תחרותית.
בראלי בריטניה, מרוץ סיום העונה, ריצ'רד ברנס שהוביל את המרוץ, נאלץ לפרוש.
לב עשה כמה טעויות במקטע האחרון ופספס הזדמנות לנצח את המרוץ.
הניצחון היה מקנה לו את תואר האליפות, אותו הפסיד בפער של נקודה אחת לפטר סולברג.
למרות ההפסד סיטרואן זכתה באליפות היצרנים.
לב זכה בשלוש אליפויות רצופות בין השנים 2004-2006 וסיטרואן זכתה שלוש פעמים באליפות היצרנים (2003-2005).
מלבד לב ופוראס, גם קרלוס סאינס ופרנסואה דובאל השיגו ניצחונות עם המכונית.
בשנת 2007 הוחלפה הקסארה בדגם הC4 WRC.
קבוצות פרטיות המשיכו לעשות שימוש במכונית גם בשנים הבאות.
פטר סולברג התחרה עם הקסארה במרבית עונת 2009, כחלק מקבוצה פרטית הנושאת את שמו.
קנת' הנסן זכה בשישה תוארי אליפות רצופים באליפות אירופה בראלי-קרוס (2000–2005) כשהוא מתחרה בסיטרואן קסארה.
בספטמבר 2004, נביל קארים, התחרה עם הקסארה WRC במרוץ שהתקיים בצרפת כחלק מאליפות העולם בראלי-קרוס.
הוא סיים את מקצי הדירוג במקום ה-34 מתוך 37 נהגים ולא עלה לחצי הגמר.
בהמשך החליף את המכונית לדגם ה-DS3 עימו התחרה בעונת 2005. הייתה זאת ההופעה היחידה של הקסארה באליפות העולם בראלי-קרוס.
סיטרואן סוג B10 היא מכונית קטנה, שיוצרה במספר צורות גוף שונות הכוללות: מכונית משפחתית, מכונית קופה, רודסטר, מכונית לנדולט, וקבריולה.
דגמי "סיטרואן סוג B10" הם מתוצרת יצרנית הרכב הצרפתית סיטרואן אשר יוצרו בין השנים 1925–1924 ונבנו במפעל של אנדרה סיטרואן.
חלקם של דגמי "סיטרואן סוג B10" הוגדרו כסוג של מכונית "Torpedo (car)" .
"Torpedo" בתצורה 4 דלתות סדאן.
סיטרואן סוג B12 היא מכונית שיוצרה במספר צורות גוף פתוחות וסגורות הכוללות: מכונית משפחתית, מכונית קופה, רודסטר, קבריולה וטנדר.
דגמי "סיטרואן סוג B12" הם מתוצרת יצרנית הרכב הצרפתית סיטרואן אשר יוצרו בין השנים 1925–1927 בצרפת.
חלקם של דגמי "סיטרואן סוג B12" הוגדרו כסוג של מכונית "Torpedo (car)" .
המתחרים הגדולים היו: דגם פיג'ו סוג 177 מתוצרת פיג'ו ודגם רנו KZ מתוצרת רנו.
טנדר בסגנון "Torpédo commercial", היה קרוי "Boulangère" (אופה, כלומר: לשנע סוגי לחם).
"סיטרואן סוג B12" הוצג לראשונה בתערוכת הרכב של פריז באוקטובר 1925.
שלדה: מסגרת נפרדת עם אבני צד וקורות פלדה, גוף פלדה (בדגמי "טורפדו"), מסגרת נפרדת עם אבני צד פלדה וקורות רוחב, פלדה מעורבת ומרכב עץ (בדגמי: קבריולה, קופה, ולנדולט).
מנוע: מנוע בנזין קדמי-אורכי, גל ארכובה על שני מיסבים עיקריים, גל זיזים בארכובה.
מנוע קירור מים עם רדיאטור ומאוורר.
מערכת בלימה: בלמי תופים על הגלגלים הקדמיים בתוספת תוף אחורי, ביציאת תיבת ההילוכים, בקרת כבלים.
מתלים: מתלה קדמי – סרן קשיח עם קפיצי עלים חצי אליפטיים, ללא בולמי זעזועים, מתלה אחורי – סרן קשיח עם חפיפה של שני קפיצי עלים, כולל בולמי חיכוך.
סיטרואן רוזאלי היא מכונית משפחתית גדולה מפוארת שיוצרה במספר תצורות גוף מתוצרת יצרנית הרכב הצרפתית סיטרואן, אשר יוצרו בין השנים 1932–1938 בצרפת.
סדאן – 4 דלתות, 6 חלונות צד
סדאן – 4 דלתות, 4 חלונות צד.
בשנת 1934 עברו דגמי "רוזאלי" מתיחת פנים.
דגם "8CV" אופיין במנוע ארבעה צילינדרים של 1,452 סמ"ק, והניע את הגלגלים האחוריים.
תיבת ההילוכים שלושה הילוכים הציגה סינכרום בשני הטווחים הגבוהים יותר, והבלימה סופקה על ידי בלמי תוף על כל ארבעת הגלגלים.
אורכו של המכונית היה 4.27 מטר והציע מהירות מרבית של 90 קמ"ש.
ב-4 שנות הייצור האחרונות של הדגם הוחלף הדגם לדגם "7UA".
דגם "10CV" הציע מנוע בעל ארבעה צילינדרים של 1,767 סמ"ק ומהירות מרבית של 100 קמ"ש.
הדגם זכה להצלחה מסחרית גדולה.
ב-4 שנות הייצור האחרונות של הדגם הוחלף הדגם לדגם "11UA".
דגם "15CV": אורך גוש המנוע של 6 הצילינדרים הצריך מכסה מנוע מוארך בסגנון "מצנפת", אורכו הכולל של הרכב היה 4.72 מטר.
ניתן היה לרכוש סוגי גוף ותצורות שונות.
סיטרואן סוג A היא מכונית קטנה בסגנון גוף "Torpedo (car)" , אשר יוצרה במספר צורות גוף שונות, מתוצרת יצרנית הרכב הצרפתית סיטרואן אשר יוצרו בין השנים 1919–1921.
בשנת הייצור הראשונה שלה עלה "סיטרואן סוג A" הסטנדרטי 7,950 פרנק.
שנה לאחר מכן הועלה מחיר המכירה ל-12,500 פרנק ליחידה.
לאחר התחלה מהוססת מעט בשנת 1919, המכירות המריאו בשנת 1920, במהלכן יצאו מהמפעל יותר מ-20,000 מכוניות בשנה אחת עם קצב ייצור של 100 כלי רכב ביום, הפכה סיטרואן ליצרנית הייצור ההמוני הראשונה באירופה.
מתלים: מתלה קדמי: סרן קשיח, רבע קפיץ עלה אליפטי לכל צד, מתלה אחורי: סרן קשיח, שני קפיצי רבעי עלים חופפים בכל צד.
בלמים: הבלימה נשלטה על הגלגלים האחוריים רק על ידי ידית יד עם בלם הילוכים המופעל על ידי דוושת הרגל.
שלדה: מסגרת נפרדת עם סמלי פלדה וחתיכות פלדה, גוף עץ.
השלדה הארוכה הייתה זמינה כטורפדו (ארבעה מושבים תיור), טורפדו ספורט, Conduite Intérieure, קופה דה ויל ומשאית קלה (טנדר).
השלדה הקצרה עם טורפדו (3 מושבים), Conduite Intérieure, קופה דה ויל ומסחרית.
שלדות בסיס הגלגלים הקצרות יותר של 2,550 מ"מ היו זמינות רק לפי דרישה עד תחילת 1920, ואחריה הוסרה האופציה על מנת למקסם את הסטנדרטיזציה ולהפיק את יתרונות העלות והיעילות הנובעים מכך.
סיטרואן אמי היא מכונית מיני חשמלית במרכב מיקרו, בעלת שני מקומות ישיבה, שמיוצרת על ידי סיטרואן משנת 2020. היא נחשפה ב-27 בפברואר 2020 ומשווקת בעולם מיוני 2020.
היא משתמשת בשם הישן של סיטרואן אמי.
הנסיעה באמי מותרת מגיל 14 ואינה כרוכה ברישיון עקב גודל המכונית.
סיירוס "סיי" יאנג היה אנימטור אפקטים מיוחדים סיני-אמריקאי, הידוע בעיקר בזכות עבודתו עבור חברת וולט דיסני.
יאנג נולד בעיר סוג'ואו שבמחוז ג'יאנגסו, שושלת צ'ינג.
הוא אחיהם של הפוליטיקאי הסיני יאנג צ'יאנלי (אביו של הבמאי ההונג קונגי איוון יאנג), האדריכל יאנג שיליו (ס.
יאנג), היזם יאנג זיירן ויאנג רנלן (אימו של האנתרופולוג והסוציולוג פיי שיאוטונג).
בסין הוא עבד על הסרטים "Pause" ו-"New Year".
עבודתו הראשונה של יאנג בארצות הברית הייתה כאנימטור ראשי בסרט הקצר "Mendelssohn's Spring Song" משנת 1931, פרויקט שהושלם בזמן שהיה סטודנט בניו יורק.
וולט דיסני כל כך התרשם מעבודתו שהוא שכר אותו להיות ראש מחלקת ההנפשה החדשה לאפקטים מיוחדים והוא שימש כשותף לאנימטור אוגו ד'אורסי.
פרנק תומאס ואולי ג'ונסטון כתבו בספרם "הנפשות דיסני: האשליה של חיים": "במהלך כל שנות ה-30, כל מחלקת האפקטים כללה שני גברים בלבד: אוגו ד'אורסי, איטלקי ישיר, עקשן ומסור, וסיי יאנג...שקט ורגיש...
שאהב לנגן בקונטרבס בתור תחביב".
תומאס וג'ונסטון הוסיפו, "מכיוון ש[ד'אורסי ויאנג] עשו את רוב העבודה הקפדנית בעצמם, הם היו צריכים רק עוזר אחד ביניהם".
הפרויקט הגדול הראשון של המחלקה היה "שלגיה ושבעת הגמדים".
הוא בנוסף עבד על "פנטסיה" ועל "דמבו הפיל המעופף".
הוא היה אנימטור ללא קרדיט בסרט "במבי", שם סיפק גם את העיצוב הוויזואלי העדין של היערות והאחו.
יאנג עזב את הסטודיו לאחר שביתת האנימטורים של דיסני בשנת 1941 ועבד כאמן צוות ופקיד בחיל האוויר, שם עבד על פרויקטים שונים.
הוא התאבד על ידי מנת יתר של ברביטורט בינואר 1964 בהיותו בן 66.
סייאה מאיקומה (ביפנית: 毎熊 晟矢; נולד ב-16 באוקטובר 1997 בנגסאקי שביפן) הוא כדורגלן יפני המשחק בעמדת המגן הימני בקבוצת א.ז.
אלקמאר מליגת העל ההולנדית ובנבחרת יפן.
מאיקומה החל את הקריירה המקצוענית שלו בקבוצת וי-וארן נגסאקי, במדיה ערך 74 הופעות ליגה והבקיע ששה שערים במסגרת ליגת המשנה היפנית.
ב-9 בינואר 2022 חתם מאיקומה בסרסו אוסקה מליגת העל היפנית.
אלקמאר מליגת העל ההולנדית על חוזה ל-4 שנים.
ב-12 בספטמבר 2023 ערך מאיקומה את הופעת הבכורה שלו בנבחרת יפן, בניצחון 2–4 על נבחרת טורקיה במשחק ידידות.
דנטון טרו "סיי" יאנג היה שחקן בייסבול במייג'ור ליג האמריקאי בין השנים 1890–1911. במהלך הקריירה שלו, קבע יאנג שיאי הגשה רבים וביסס את עצמו כאחד משחקני הבייסבול הטובים בהיסטוריה.
שנה לאחר מותו, ב-1956, נוצר פרס סיי יאנג שמוענק לשני המגישים הטובים ביותר בליגה האמריקאית ובליגה הלאומית.
יאנג נולד באוהיו בשנת 1867, כאחד מתוך חמישה ילדים.
בגיל 16 הוא הפסיק את לימודיו בבית הספר כדי לעזור למשפחתו בעבודה בחווה המשפחתית.
כבר מגיל צעיר יאנג הפגין כישרון טבעי לספורט, והכינוי שלו, "סיי" (קיצור של ציקלון), נולד בעקבות ההגשות המהירות שזרק.
לאחר שהרשים במספר קבוצות מקומיות, הוא משך את תשומת לבם של סקאוטים מהליגה הלאומית, מה שהוביל להופעת הבכורה שלו עם קליבלנד ספיידרס ב-6 באפריל 1890. כבר באותה עת הציג יאנג הציג את סגנון ההגשה החזק שלו, וזכה למוניטין של אחד מהזורקים הקשים ביותר בליגה.
השנים שלאחר מכן היו עדות לדומיננטיות של יאנג, כאשר עונת 1892 הייתה אחת מפסגות הקריירה שלו.
באותה שנה הוא הוביל את הליגה הלאומית בניצחונות (36), ממוצע רצים שהרשה (1.93) ומשחקים ללא ריצות (9), וחיזק את מעמדו כמגיש ראשי.
ב-1895 הוא הוביל את הספיידרס לזכייה בגביע טמפל (המפעל שקדם לוורלד סיריס), לאחר שניצח שלושה משחקים.
שנתיים לאחר מכן, במשחק נגד סינסינטי רדס, הוא הגיש את ה"נו היטר" (משחק בלי אף חבטה נגדו) הראשון בקריירה שלו, מה שרק הוסיף עוד נופך למורשתו ההולכת וגדלה.
מסלול הקריירה של יאנג השתנה כשעבר לבוסטון אמריקנס ב-1901 (לאחר שתי עונות בסנט לואיס פרפקטוס/קרדינלס), שהוקמה כחלק מהליגה האמריקאית החדשה.
ההשפעה של יאנג בליגה האמריקאית הייתה מיידית, וכבר בשנתו הראשונה זכה בטריפל קראון למגישים, לאחר שהוביל את הליגה בניצחונות, פסילות וממוצע רצים שהרשה (Earned run average).
כהונתו בבוסטון כללה רגעים בולטים כמו הובלת הקבוצה לזכייה בוורלד סיריס הראשון ב-1903 וקביעת המשחק המושלם הראשון בתולדות הליגה האמריקאית (ב-5 במאי 1904 נגד פילדלפיה אתלטיקס).
גם בשנים הבאות המשיך יאנג לקבוע שיאי ליגה באינינגים רצופים ללא נקודות ובאינינגים ללא חבטות.
ב-1908, בגיל 41, הוא הגיש את ה"נו היטר" השלישי בקריירה שלו, והפך למגיש המבוגר ביותר שעשה זאת עד שנולאן ראיין שבר את השיא 82 שנים מאוחר יותר.
ב-1909 הוא חזר לשחק בקליבלנד (העיר בה שיחק ברוב הקריירה שלו), אך הפעם לקבוצת קליבלנד נאפס.
את עונתו האחרונה היא חילק בין הנאפס לבוסטון ראסלרס, וב-22 בספטמבר 1911 ניצח את המשחק האחרון בקריירה שלו (0-1 על פיטסבורג פיירטס).
יאנג קבע שיאי הגשה רבים, ולמרות שעברו כבר למעלה ממאה שנים מאז פרישתו - חלקם עדיין לא נשברו.
הוא השיג 511 ניצחונות - הכי הרבה בהיסטוריה של הליגה הבכירה ו-94 לפני וולטר ג'ונסון, השני ברשימה.
בנוסף לניצונות, יאנג עדיין מחזיק בשיאי הליגה הבכירה עבור אינינגים בקריירה (7,356), משחקים כמגיש פותח (815), והכי הרבה משחקים שלמים (749).
הוא גם פרש עם 316 הפסדים, הכי הרבה בתולדות ה-MLB.
כשפרש החזיק גם בשיא הליגה לפסילות, אך זה נשבר על ידי וולטר ג'ונסון ב-1921.
ב-1937, נבחר יאנג למחזור השני של היכל התהילה של הבייסבול, לצידם של שני שחקנים נוספים, אחרי שקיבל 153 קולות (76.1%).
בכך הוא הפך למגיש השלישי שזכה להיכנס להיכל התהילה.
ב-23 בספטמבר 1993, פסל שהוקדש לו נחשף על ידי אוניברסיטת נורת'איסטרן במקום בו עמד האצטדיון המקורי של הבוסטון רד סוקס, האנטינגטון אווניו גראונדס.
שם שיחק יאנג את המשחק הראשון בוורלד סיריס של 1903, כמו גם את המשחק המושלם הראשון בעידן המודרני של הבייסבול.
ב-1998, 87 שנים לאחר הופעתו האחרונה בליגה הבכירה ו-43 שנים לאחר מותו, הוא דורג במקום ה-14 ברשימת מאה שחקני הבייסבול הגדולים ביותר, שנערכה על ידי המגזין "Sporting News".
שנה לאחר מכן, אוהדי הבייסבול גם בחרו אותו לקבוצת המאה של ה-MLB.
סייארה בע"מ היא חברת תוכנה ישראלית העוסקת באבטחת מידע למחשוב ענן.
סייארה הוקמה בדצמבר 2020 על ידי יותם שגב (מנכ"ל) ותמר בר-אילן (מנהל טכנולוגיות ראשי), שניהם בוגרי תוכנית תלפיות ויחידה 8200.
המוצר של החברה ממפה את כל הנכסים של הלקוח בענן, ומסווגת אותם לקטגוריות כגון פרטים אישיים, מידע פיננסי, מידע רפואי, מידע טכני, קניין רוחני ועוד.
בהמשך לכך המערכת מאתרת בעיות אבטחה ובעיות רגולציה ומציעה צעדים לתיקונן.
באוקטובר 2024 רכשה החברה את חברת ההזנק הישראלית Trail Security, תמורת 162 מיליון דולר.
בינואר 2025 הגיעה החברה להכנסה חוזרת שנתית של 50 מיליון דולר.
בשלב Seed גייסה החברה 4.5 מיליון דולר, בהובלת קרן סייברסטרטס.
במרץ 2022 גייסה החברה 60 מיליון דולר.
ביוני 2023 גייסה החברה 100 מיליון דולר.
באפריל 2024 גייסה החברה 300 מיליון דולר לפי שווי של 1.4 מיליארד דולר, ובכך הפכה לחד-קרן.
בנובמבר 2024 גייסה החברה 300 מיליון דולר לפי שווי של 3 מיליארד דולר.
ביוני 2025 גייסה החברה 540 מיליון דולר לפי שווי של 6 מיליארד דולר אחרי הכסף.
בינואר 2026 גייסה החברה 400 מיליון דולר, לפי שווי של 9 מיליארד דולר.
הקרין (Citroën Karin) הוא רכב קונספט פורץ דרך שצייר קווי עתיד ברורים לעיצוב הרכב.
הוצגה לראשונה בתערוכת הרכב בפריז בשנת 1980, הקרין הייתה שונה מכל מה שהעולם ראה עד אז.
עיצובה של הקרין הוביל אותה לעולם של מכוניות ניסיוניות, עם מבנה דמוי פירמידה שהדהים את כל המבקרים.
המעצבים ביקשו לשבור את הגבולות המסורתיים של עיצובי רכב ולהראות את העתיד של התעשייה.
המכונית הציגה צורה של פירמידה נמוכה, עם גג שטוח וזוויות חדות מכל צד.
הקרין הכילה תא נהיגה יוצא דופן: שלושה מושבים, כאשר הנהג יושב במרכז והנוסעים מימין ומשמאל.
זה היה רעיון מהפכני שהבטיח לנהג שליטה טובה יותר ושדה ראייה רחב.
הקרין לא הייתה רק תרגיל בעיצוב חזוני.
היא כללה טכנולוגיה חדשנית לזמנו, עם קונסולת פיקוד דיגיטלית ומערכות מתקדמות לניהול הרכב.
עיצובים כגון כפתורים ומערכות בקרה הושמו בפינות הרכב, מה שהפך את השימוש לנוח וידידותי.
אמנם הקרין לא נכנסה לייצור מסחרי, אך היא השאירה חותם משמעותי בעולם הרכב.
עיצובה פורץ הדרך והחשיבה החדשנית השפיעו על דורות של מעצבים ויצרנים, והראו כי אין גבולות לדמיון ולחדשנות בעיצוב רכב.
סייברפאנק , או פאנקיברנטיקה, היא תת-סוגה בספרות המדע בדיוני המבוססת על תרבות השוליים של שנות השבעים והשמונים של המאה העשרים ובעיקר על הפאנק.
מקור השם הוא הלחם של קיברנטיקה ופאנק.
ספרות סייברפאנק מתארת עתיד דיסטופי קרוב יחסית המאופיין על ידי חברה מנוכרת וטכנולוגיה שועטת קדימה.
שתלים ביוניים, הנדסה גנטית בקנה מידה רחב, שימוש בסמים וממשקי אדם-מכונה, כמו גם תאגידי-על וערי-ענק הם בין סממני העלילה בספרות המשתייכת לזרם.
בעוד שזרם המדע הבדיוני המקובל והמרכזי מתאר עתיד רחוק, סייברפאנק עוסק בעתיד קרוב המתואר בהקצנה ברורה ומוצהרת ובמטרה ביקורתית של אופן השימוש בטכנולוגיה ומקומם של תאגידים בחברה המודרנית.
המאפיין המזוהה ביותר עם הסוגה שממנו גם קיבלה את שמה הוא קיומם ותפוצתם הרחבה של שתלים קיברנטים ושימוש בהם ללא הבחנה, ללא תהיות אתיות בדבר ההשלכות האישיות והחברתיות שבהחלפת הגוף האנושי במכני, וללא הטלת ספק במניעיהם של החברות המייצרות אותם.
בין האישים המזוהים ביותר עם הז'אנר ניתן למנות את ויליאם גיבסון, ברוס סטרלינג, ניל סטיבנסון, ברוס בת'ק (שטבע את המונח "סייברפאנק" בסיפורו משנת 1983) ופיליפ ק.
דיק, שספרו "האם אנדרואידים חולמים על כבשים חשמליות?" היווה את הבסיס לסרט שלימים יהפוך למעין "יצירת דוגמה" בז'אנר: בלייד ראנר.
סרטים רבים הושפעו אף הם מהז'אנר דוגמת שליחות קטלנית, רובוקופ, מקס הזועם ואפילו המטריקס, החדש יחסית (סוף שנות ה-90 של המאה ה-20), אשר יש הטוענים שהושפע רבות מנוירומנסר של גיבסון.
בטלוויזיה יש מעט סדרות מזרם זה, כאשר הסדרה של ג'יימס קמרון "מלאך שחור" מהווה דוגמה טובה.
משחקי תפקידים שולחניים רבים בז'אנר דוגמת סייברפאנק 2020, סייברספייס ומרוצללים מציעים קווי סיפור המושפעים מיצירות קודמות, והחל משנות ה-90 הז'אנר בא לידי ביטוי גם ביצירות אנימה ומאנגה דוגמת הרוח במעטפת, קאובוי ביבופ, אקירה וגאנם (Gunnm; המאנגה עליה התבסס הסרט "אליטה: מלאך קרב")
בתחום זה ניתן למצוא גם משחקי מחשב ווידאו רבים, החל מ-System Shock, סדרת Syndicate וסדרת Deus Ex הוותיקות ועד לכותרים חדשים יותר דוגמת Mirror's Edge וסייברפאנק 2077.
כותבי סייברפאנק נוטים להשתמש באלמנטים ספרותיים המצויים בדרך כלל בספרות הפשע - לרוב ספרות בלשית ופילם נואר - ובגישה פוסט-מודרניסטית המציגה את הצד המחתרתי והניהיליסטי של חברה אנושית בעידן המידע והאלקטרוניקה.
העתיד המוצג ביצירות הוא עתיד "אבוד" ודיסטופי - אנטיתזה ליצירות העתידניות האוטופיות שהופצו בשנות ה-40 וה-50. גיבסון בעצמו ממחיש את היחס השלילי שלו ל"מדע בדיוני אוטופי" בסיפורו הקצר "The Gernsback Continuum" משנת 1981 שנכתב כלעג על היצירות האוטופיות שהיו פופולריות באותה העת.
העולם המתואר ברבות מהיצירות הוא עולם שבו שולטות הקדרות והאפלה, כפי שהיטיב גיבסון לתאר בספרו "נוירומנסר":
עם זאת, בחלק מיצירות הסייברפאנק, רוב מהלך העניינים מתרחש יותר במרחב הקיברנטי מאשר בעולם האמיתי, ובכך הגבול בין מציאות לבין מציאות מדומה הולך ומיטשטש.
מוטיב נפוץ ברבות מיצירות הסייברפאנק הוא חיבור ישיר בין מוח האדם לבין מערכות מחשב, ואכן, ביצירות רבות נפוצים הסיפורים על בני-אדם ש"משזרקים" את עצמם למרחב הקיברנטי, באים במגע עם תוכנות מחשב ובינות מלאכותיות שמתפקדות כישויות חיות לכל דבר, ואף נשכרים על מנת לפרוץ אותן.
לתרבות יפן המודרנית, לטכנולוגיה ולכלכלה שלה הייתה השפעה רבה על יצירות רבות בז'אנר שפורסמו בשנות ה-80. גיבסון בעצמו היטיב לתאר את השפעת יפן על הז'אנר במילים "יפן המודרנית היא בפשטות סייברפאנק".
יצירות סייברפאנק רבות מתרחשות לעיתים בעולם תעשייתי ועירוני המואר עד לעייפה בתאורות רחוב.
גם המרחב העירוני של הונג קונג (ובפרט מרחבים שסבלו מעודף אורבניזציה, דוגמת העיר המגודרת קאולון) תואר על ידי סופרים רבים כמקום משפיע על יצירות כבלייד ראנר, מירוצללים, וסדרת האנימה "הרוח במעטפת".
רידלי סקוט, היוצר של בלייד ראנר, תיאר בעצמו את לוס אנג'לס העתידנית המוצגת בסרט כ"הונג קונג ביום רע".
מאמורו אושיי, הבמאי של הסרט "הרוח במעטפת", תיאר את רחובותיה הכאוטיים של הונג קונג המודרנית כ"ישן וחדש שחיים בדו-קיום מבלבל" וציין כי הדבר התאים מאוד לאופי הסרט.
בדומה לקייס, דמויות רבות בז'אנר הן אנטי-גיבורים שמנסים להסתדר בעולם מופרע: הן מנוצלות, מושמות לעיתים בסיטואציות לא נעימות, נאלצות לבצע מעשים מפוקפקים, לעיתים "מנצחות את המערכת" אך במקרים רבים לא מוצאות את עצמן במצב טוב יותר מאשר היו בהתחלה (דוגמה: "V", גיבור המשחק "סייברפאנק 2077").
אלו אנשים שלרוב חיים בשולי החברה, וההתמקדות בהם היא למעשה ה"פאנק" שבסייברפאנק.
יצירות סייברפאנק יכולות לשמש ככלי על מנת להדאיג את הקוראים מפני העתיד, שמתואר לעיתים קרובות כעתיד בו לחברות עסקיות ולתאגידי הענק יש כוח רב יותר מלממשלות, ולקרוא אותם לפעולה כנגד מצב אפשרי שכזה.
לעיתים קרובות הז'אנר מביע תחושת מרד, כך שאפשר לתאר אותו כסוג של מהפכה תרבותית במדע הבדיוני.
כך אמר למשל הסופר והמבקר דייוויד ברין:
יצירות סייברפאנק מוקדמות מתוארות כמי שניבאו את עלייתו והתפתחותו של האינטרנט, ועסקו במוטיב חוזר של רשת מחשבים כלל-עולמית לפני שהמושג World Wide Web בכלל היה ידוע בציבור.
מספר אדריכלים מהסגנון הנאו-פוטוריסטי הושפעו מהז'אנר.
בין המקומות שלדעת רבים (דוגמת הכותב דייוויד סוזוקי) מייצגים נאמנה סגנון אדריכלי המושפע מהסייברפאנק ניתן למנות את מרכז סוני שבכיכר פוסטדאם בברלין.
תת-התרבות שכונתה "סייברדליק" (Cyberdelic; הלחם בסיסים של סייבר+פסיכדלי) שהתפתחה בארצות הברית בסוף שנות ה-80 ותחילת שנות ה-90 התפתחה בהשראת יצירות פופולריות בז'אנר ותוארה כניסיון לשלב את תרבות האינטרנט שהייתה עודה בחיתוליה בשנים אלו ביחד עם סמים פסיכדליים ואומנות פסיכדלית.
התנועה נעלמה בשנות ה-2000 עקב התפוצצות בועת הדוט קום.
גם תת-התרבות שכונתה "סייבר-גות'" ניסתה לשלב בין הסייברפאנק לבין תת-תרבות הגותים ותרבות הרייב.
עם התפתחותו של ז'אנר הסייברפאנק, החלו לצמוח זרמים חדשים במדע הבדיוני ששאבו השפעה רבה מהסייברפאנק, כאשר אף הם בדומה לסייברפאנק בחנו את השפעת הטכנולוגיה על החברה בדרכים שונות.
"נוירומנסר" מאת ויליאם גיבסון - עלילת הספר מתמקדת בהאקר מובטל בשם קייס אשר נשכר על ידי פטרון מסתורי על מנת לקחת חלק בפשע אשר לכאורה בלתי ניתן לביצוע.
הרומן מנתח ומבאר את האפשרויות הגלומות בבינה מלאכותית, מציאות מדומה, הנדסה גנטית, תאגידי על רב לאומיים העולים בכוחם על המדינה הלאומית המסורתית והמרחב הקיברנטי זמן רב לפני שרעיונות אלו קבעו לעצמם דריסת רגל בתרבות הפופולרית של ימינו.
"פחמן משודרג" מאת הסופר האנגלי ריצ'רד מורגן - עלילת הספר מתרחשת בסן פרנסיסקו של 2500, בעתיד בו ניתן לאחסן ולהעביר את התודעה האנושית בין גופים, המכונה "שרוולים".
הסיפור עוקב אחר החייל לשעבר טאקשי קובץ' אשר נשכר לפענח את סיבת ההתאבדות לכאורה של אדם עשיר
"בלייד ראנר" (1982) - סרט בבימויו של רידלי סקוט שעלילתו מתחשת בעתיד דיסטופי בו אנדרואידים משוכללים ("רפליקנטים") מיוצרים בהנדסה ביוטכנולוגית כדי לעבוד על מושבות חלל.
כשקבוצת רפליקנטים סוררים מתכננת מרד, מוטלת על הבלש ריק דקארד המשימה למצוא אותם ולהשמידם.
"מטריקס" (1999) - סרט פורץ דרך אשר בוים על ידי האחיות וצ'אוסקי אשר מתאר עתיד דיסטופי בו האנושות כלואה באופן לא מודע בתוך עולם המציאות המדומה "המטריקס" אשר נבנה על ידי מכונות מתקדמות במטרה להשתמש בגוף האנושי כמקור חשמל.
אחרי שהאקר מחשבים צעיר לומד על טבעה האמיתי של המציאות בה הוא חי, הוא מצטרף לקבוצת מורדים על מנת להילחם באותן המכונות.
"אקירה" (1988) - סרט אנימה אשר הוא עיבוד קולנועי לסדרת מאנגה מאת קצוהירו אוטומו.
עלילת הסרט מתרחשת בעתיד דיסטופי ומתמקדת במנהיג כנופיית האופנוענים אשר מקבל יכולות טלקינטיות רבות עוצמה בעקבות תאונה אשר מסכנים את קיומה של המטרופולין העתידני נאו-טוקיו.
"הרוח במעטפת" (1995) - סרט אנימה שעלילתו מתרחשת בעולם עתידני ומתמקדת בסייבורגית מוטוקו קוסנאגי, המכונה "מייג'ור", אשר משתייכת ליחידת עלית מובחרת העוסקת בפעילויות מיוחדות, כולל לחימה בטרור ופשעי סייבר.
"רובוקופ" (1987) - סרט בבימויו של פול ורהובן אשר עלילתו מתרחשת בעתיד בעיר דטרויט מוכת הפשע ומתמקדת בשוטר אלכס מרפי אשר נהרג בפעולה מבצעית והוחזר לחיים בתור סייבורג משטרתי בשם רובוקופ.
"זיכרון גורלי" (1990) - סרט בבימויו של פול ורהובן אשר מבוסס על סיפור קצר מאת פיליפ ק.
דיק ועלילתו מתמקדת בפועל הבניין דאגלס קווייד אשר פונה לחברת "ריקול" על מנת לעבור הליך השתלת זיכרון של הרפתקה במאדים.
עם זאצ, לאחר שההליך משתבש קווייד מגלה שההרפתקה שהוא ביקש שתושתל במוחו מתרחשת במציאות, ומגלה שהוא למעשה סוכן חשאי ממאדים שניצוד כעת על ידי סוכנים של ארגון צללים אשר נחושים למנוע ממנו לחשוף את האמת.
פחמן משודרג (2018–2020) - עיבוד טלוויזיוני לרומן מאת ריצ'רד מורגן.
"הרוח במעטפת: תסביך עצמאות" (2002–2005) - סדרת אנימה בזיכיון הרוח במעטפת אשר מתרחשת בעולם עתידני ומתמקדת בארגון הבדיוני למלחמה בטרור קיברנטי "מדור 9" בראשותה של הסייבורגית מייג'ור מוטוקו קוסאנאגי.
"Psycho-Pass" (2012–2013) - סדרת אנימה אשר מתרחשת בעתיד בו מערכת מחשב מסוגלת לחזות את הנטיות הפליליות של האזרחים.
"סייברפאנק 2077" (2020) - משחק פעולה-תפקידים שעלילתו מתרחשת במטרופולין הבדיוני הדיסטופי נייט סיטי, ואשר בו השחקן נכנס לנעליו של V, דמות שכיר-חרב בעל יכולות האקינג ומכונאות.
"דאוס אקס" (2000) - משחק פעולה-תפקידים שעלילתו מתמקד בסוכן שצריך להילחם בטרור.
האי סייבל הוא אי קנדי קטן הממוקם 180 ק"מ דרום מזרחה מנובה סקוטיה שבאוקיינוס האטלנטי.
אין להתבלבל בין האי סייבל ובין האי קייפ סייבל, אשר שוכן בדרום מערב נובה סקוטיה.
סייבל הוא אי צר בצורת סהר, ברוחב של לא יותר משני ק"מ בחלקו הרחב ביותר, ובאורך של 38 ק"מ, בקירוב.
הוא שוכן בסביבת מים רדודים מאוד, על מדף יבשתי, הסובל רבות מערפל כבד ומסופות פתאומיות, כגון הוריקנים.
כמו כן, האי גרם להרס ספינות רבות אשר לא הבחינו בו בשל ממדיו הזעירים והאנונימיות היחסית שלו, וכתוצאה מכך התנגשו בו.
בשל הנזק הרב שהוא גורם לספינות, מכונה האי פעמים רבות "בית הקברות של האוקיינוס האטלנטי".
האי יושב על המעגל הגדול, שבין חופה המזרחי של צפון אמריקה ובין אירופה.
האי סייבל קרוי בשמו בשל החול הרב שבו - המילה "Sable" בצרפתית משמעותה "חול".
האי מכוסה בדשא ובסוגי צמחייה נמוכים אחרים.
מדענים משערים, כי סייבל נוצר מכמויות גדולות של חול ושל חצץ אשר שקעו באזור המדף היבשתי, בתקופה שלקראת סוף עידן הקרח.
האי ממשיך לשנות את צורתו במהלך השנים, כתוצאה מרוחות חזקות וסערות ים אימתניות אשר פוקדות את האי לעיתים קרובות.
הממשל הפדרלי שתל באי למעלה מ-80,000 עצים בשנת 1901, במטרה לייצב אקולוגית את האדמה באי.
האי משמש בית למאות אחדות של סוסי פרא, אשר מוגנים על ידי התערבות אנושית מצומצמת.
תאוריה אחת המתייחסת למקור אוכלוסיית סוסי הפרא באי, טוענת שהם צאצאים של סוסים שהובאו לאי באמצע המאה השמונה-עשרה על ידי הסוחר מבוסטון תומאס הנקוק, דודו של ג'ון הנקוק, אחרי שהוחרמו מאקדים במהלך גירושם ללואיזיאנה.
בעבר היה עודף של סוסים שהסתובבו באי, ואלה נמכרו לשימוש במחנות פחם באי קייפ ברטון.
חלק מהסוסים נמכרו לסוחרים שונים שהגיעו לאי, או שהומתו על ידי יושבי האי ותושביו הארעיים.
אף על פי שמושבות סוסי הפרא שבאי לא זכו לרוב ליחס כלשהו מבני אדם, בעשורים האחרונים היו תריסר מקרים שהממשל הפדרלי הצניח מהאוויר חבילות חציר גדולות, ששימשו כמזון עבור סוסי הפרא במהלך חודשי החורף.
בשנים האחרונות הנוהג הופסק, על מנת לאפשר לסוסי הפרא שבאי להתייצב באופן טבעי, ולהתפתח שם ללא התערבות אנושית.
ישנם מדענים ואקולוגים התומכים בהוצאתם של הסוסים מהאי, על מנת להחזיר את טבע האי למצבו המקורי (לפני שהגיעו לשם סוסי הפרא).
קיימות באי מושבות של תריסר מיני ציפורים גדולות: טרן ארקטי ו-Ipswich Sparrows הם תת-מין של ה-Savannah Sparrows, והם ייחודיים לאי סייבל.
מינים שונים של כלבי ים שוכנים על חופו של האי.
קיים גם מין של ספוג (Heteromeyenia Macouni), אשר ייחודי למים המתוקים הנמצאים תחת האי סייבל.
סייבר-פסיכולוגיה (Cyberpsychology) היא תחום החוקר את האינטראקציה בין אנשים למחשבים.
סייבר-פסיכולוגיה בוחנת את התהליכים, המוטיבציות, הכוונות, ההתנהגויות וההשפעות הפסיכולוגיות הקשורים לכל סוג של טכנולוגיה.
זה כולל טכנולוגיות כמו מחשבים, טלפונים, משחקי מחשב, תוכנות ועוד.
סייבר-פסיכולוגיה משלבת כמה תחומי מחקר כמו פסיכולוגיה, מדעי המחשב, הנדסה וממשק אדם-מחשב.
נושאי המחקר העיקריים בתחום הם התנהגות ואישיות מקוונת, רשתות חברתיות מקוונות ותפקוד פסיכולוגי, משחקים וגיימינג, טלפסיכולוגיה (ייעוץ פסיכולוגי מקוון), מציאות מדומה ובינה מלאכותית.
מכיוון שהתחום עדיין בחיתוליו, אין עדיין הסכמה על הגדרתו ועל התחומים הנמצאים בתוכו.
תחום מחקר רחב בסייבר-פסיכולוגיה עוסק באפיון המשתמשים בכלים טכנולוגיים שונים.
באופן כללי, לא נמצא קשר משמעותי בין תכונות אישיות לבין שימוש ברשתות חברתיות מקוונות.
עם זאת, קיים קשר בין תכונות אישיות לבין התנהגויות ספציפיות ברשת.
נוירוטיות קשורה לשימוש בעייתי באינטרנט.
כן נמצא שככל שהגיל עולה, כך יורדת הקבלה של טכנולוגיות שונות.
ככל הנראה הירידה בקבלה נובעת מתחושה של קושי בשימוש בטכנולוגיה.
קיימים מספר הבדלים בין גברים ונשים בהתנהגות שלהם ברשת.
גברים מפגינים יחס חיובי יותר כלפי טכנולוגיה, בהשוואה לנשים.
נשים נוטות לתת ולקבל יותר תמיכה חברתית ברשתות חברתיות מאשר גברים.
בהשוואה לגברים, נשים רגישות יותר לפרטיות שלהן ברשת.
בהשוואה לנשים, גברים נמצאים בסיכון מוגבר להתמכר לאינטרנט, בדומה לסיכון המוגבר שלהם להתמכרויות באופן כללי.
במבט ספציפי יותר, נראה שלגברים יש סיכוי גבוה יותר להתמכר למשחקים ברשת בעוד שלנשים יש סיכוי גבוה יותר להתמכר לרשתות חברתיות.
השלכות של שימוש ברשתות חברתיות
חוקרים רבים בודקים את ההשלכות הפסיכולוגיות של שימוש ברשתות חברתיות.
לא נמצא קשר בין משך הזמן שאנשים מבלים ברשתות חברתיות לבין רווחתם הנפשית, הדימוי העצמי שלהם ושביעות הרצון מהחיים.
קיים קשר חלש בין משך הזמן שמבלים ברשתות חברתיות לבין דיכאון ובדידות.
כן נמצא גם שככל שעולה השימוש ברשתות חברתיות, כך עולה הסיכוי לסבול מהפרעה בדימוי הגוף.
קיים קשר שלילי בין שימוש ברשתות חברתיות מקוונות לבין הצלחה בלימודים.
ככל שהשימוש נרחב יותר, כך יורדים הביצועים הלימודיים.
עם זאת, נראה שהקשר בין השניים אינו גדול, במיוחד לא אם מתייחסים רק לשימוש בפייסבוק.
במסגרת המחקרים על התנהגות ברשת, קיים מושג הנקרא שימוש בעייתי או התנהגות בעייתית.
הכוונה בכך היא להתנהגות הפוגעת בהיבטים שונים בחיים כמו לימודים, עבודה, חברויות ויחסים זוגיים.
התמכרות לאינטרנט היא תלות פסיכולוגית באינטרנט, ללא קשר לסוג הפעילות.
מחקרים בסייבר-פסיכולוגיה בוחנים את גורמי הסיכון להתמכרות זו ואת ההשלכות שלה.
קיים סיכון גבוה יותר להתמכרות לאינטרנט בקרב אנשים עם דיכאון, חרדה ועוינות.
למשתנים הרגשיים הללו יש משקל גבוה יותר מאשר למשתנים חברתיים.
משתנים חברתיים שזוהו כקשורים להתמכרות לאינטרנט הם קשיים משפחתיים וחברתיים.
מהצד השני, דימוי עצמי חיובי, כישורים חברתיים ותפקוד משפחתי חיובי מגנים מפני התמכרות לאינטרנט.
קיים גם קשר בין בעיות פסיכולוגיות לבין התמכרות לגיימינג מבין כל סוגי המשחקים, משחקי תפקידים המוניים ברשת הם בעלי הסיכוי הגבוה ביותר ליצור התמכרות.
בריונות ברשת היא פעולה אגרסיבית ומכוונת המתבצעת כנגד פרט או קבוצה תוך שימוש באמצעים אלקטרוניים, שוב ושוב כנגד קורבן המתקשה להגן על עצמו או על עצמה.
בקרב מתבגרים, קיים קשר בין היותך קורבן לבין היותך בריון.
כלומר, נראה שנוכחות בתפקיד אחד מהם מנבאת את הנוכחות גם בשני.
תוכניות התערבות יכולות להפחית התנהגות בריונית שכזו.
נשים וגברים שעברו הטרדה ברשת או סייבר סטוקינג חווים השלכות שליליות רבות לבריאותם הנפשית כגון דיכאון, חרדה, מחשבות אובדניות והתקפי חרדה.
הקורבנות מדווחים גם על חוסר תמיכה מצד מערכת המשפט.
משחקי מחשב ומשחקי וידאו כוללים תחומים שונים כמו פעולה, הרפתקה, משחק תפקידים, סימולציות, אסטרטגיה וספורט.
למשחקים אלה ישנן השלכות פסיכולוגיות.
לדוגמה, משחקי וידאו המשלבים פעילות גופנית (Exergames) נקשרו לתוצאות פסיכולוגיות חיוביות כגון הנאה וזרימה.
שימוש במשחקים כאלה בקרב ילדים ומתבגרים בעלי משקל עודף משפרים את הדימוי העצמי ואת החוללות העצמית.
משחקים שיתופיים מגבירים את המשיכה של הילדים והמתבגרים לשחק במשחקים שכאלה.
אחד הכלים אותם בוחנים בתחום הסייבר-פסיכולוגיה הוא מציאות מדומה.
מציאות מדומה יכולה לסייע לשנות את נקודת המבט של המשתמשים בה.
התערבויות המשלבות מציאות מדומה מצליחות להגביר את רמת הפעילות הגופנית של המשתתפים בהן.
סייברכונדריה היא מונח שמתאר את התנהגותם של אנשים המשתמשים באינטרנט באופן אובססיבי כדי לאסוף מידע בריאותי או רפואי בשביל עצמם, או אנשים להם הם דואגים.
איש המזוהה עם התנהגות סייברכונדרית נקרא סייברכונדר.
סייברכונדריה היא הלחם בסיסים של סייבר - והיפוכונדריה.
סייברכונדריה היא הפרעה נפשית שבאמצעותה האדם מאמין באופן מופרך שיש לו מחלה אחת או יותר המבוססת על עדויות חלשות, מעורפלות או דמיוניות לגמרי.
הסייברכונדריה מאופיינת בצריכה אינטנסיבית של תכנים אשר באה על חשבון פעילויות חשובות אחרות ואפילו תפקוד הכרחי והתגברות החרדה בעקבות החשיפה אליהם.
קשה להבחין האם קריאת המידע היא זו שהחלה את החרדה או שהייתה חרדה מקדימה אשר הקריאה הגבירה אותה, אך בעת האבחון והמשגת הסייברכונדריה ברור כי קיים מעגל שמחזק את עצמו: קיימת חרדה אשר מובילה את המטופל לחפש מידע באינטרנט ומידע זה מגביר את החרדה וכן הלאה.
לטפל או למנוע את הסייברכונדריה יש לנקוט בשתי גישות מרכזיות.
הראשונה מערכתית, לפיה יש לנסות ולשנות את אופן הצגת התוצאות במנועי החיפוש כאשר מדובר בנושאי הבריאות.
הכוונה היא שיעלו אתרים בהם המידע אמין ומבוסס ושבראש התוצאות יעלה מידע המתאר את ההסבר הסביר והמרגיע ולא החריג והמסוכן שמושך יותר צפיות ולכן מדורג כיום גבוה.
בנוסף, יש לדאוג כי לקהל המחפש מידע בריאותי יהיו מאמרים אמינים, מקצועיים ועדכניים הכתובים בשפה הברורה לכל אדם ויענו על הצרכים האינפורמטיביים והפסיכולוגים של המטופלים.
הגישה השנייה, היא טיפולית פרטנית בה יש לראות את התנהגות הסייברכונדריה כחלק מחרדת הבריאות.
רבים מהם נעזרו באינטרנט לפני שניגשו להתייעצות עם רופא.
כשנה לאחר מכן פרסמה יחידת המחקר של מיקרוסופט דוח שכותרתו "משחקים את תפקיד הרופא ברשת", ובו הקביעה כי חיפוש מידע רפואי באינטרנט מעורר חרדות בקרב גולשים וגורם להם להאמין שהם סובלים ממחלות נדירות.
"מיליוני גולשים לא מודעים לעובדה שהסבירות שגידול במוח ייצור כאב ראש טיפוסי היא דווקא נמוכה", ציינו החוקרים בדוח.
"הסלמה מהסוג הזה בפרשנות מוטעית של סימפטומים מובילה לחרדה שאיננה במקומה, לבזבוז זמן ולביקורים יקרים אצל מומחים לכאבי ראש".
בישראל נערך סקר ב-2009, במימון המכון הלאומי לחקר מדיניות הבריאות והמרכז האקדמי רופין, ולפי תוצאותיו כשליש מגולשי האינטרנט עושים זאת לצורכי בריאות.
ב-2010 פורסם מחקר נוסף, של אוניברסיטת חיפה ומכבי שירותי בריאות, שלפיו 65% מהגולשים ברשת מהבית עושים זאת כדי לחפש מידע רפואי עבור בן משפחה ו-62% מהמשתמשים מחפשים מידע רפואי עבור עצמם.
נשים, על-פי הסקר, מחפשות יותר מידע רפואי ברשת, ו-10% מהמשתמשים באתרי המידע הרפואי אף החליפו רופא בעקבות המידע שאליו נחשפו.
סייברטות' הוא דמות בדיונית של נבל-על מוטאנט המופיעה בחוברות הקומיקס אקס-מן ביקום מארוול קומיקס.
הדמות הופיעה לראשונה בחוברת Iron Fist #14 מאוגוסט 1977 ונוצרה על ידי הכותב כריס קלרמונט והמאייר ג'ון ביירן.
על אף שסייברטות' הוצג בתחילה כרוצח סדרתי חסר כוחות, בהמשך הוא הוצג כמוטאנט בעל כוחות-על חייתיים, הכוללים יכולת ריפוי מהירה, טפרים וניבים מחודדים וחושים מפותחים.
הוא מתנקש אכזרי האחראי למספר רב של מיתות, גם כרוצח שכיר וגם להנאתו האישית.
וולברין מוצג כאויבו הוותיק, אף על פי שמקורות שונים וסותרים קיימים למקור האיבה.
ידוע שסייברטות' ווולברין היו שניהם קורבנות לתוכנית חיילי-העל מהמלחמה הקרה, נשק אקס, וכן שסייברטות' ראה בוולברין כתחרות, וניסה להפוך את חייו לאומללים.
בעוד שוולברין מדחיק את צדדיו הפראיים, סייברטות' מזלזל בכך ומתגאה בהם.
במאי 2008, מגזין וויזארד דירג את דמותו של סייברטות' במקום ה-193 ברשימת 200 דמויות הקומיקס הטובות ביותר מכל הזמנים.
ב-2009 סייברטות' דורג גם במקום ה-44 ברשימת נבלי העלי הגדולים ביותר בקומיקס מכל הזמנים של האתר IGN.הדמות מופיעה במספר מדיות נוסף לקומיקס, ביניהם ב"אקס-מן: סדרת האנימציה", "אקס-מן: אבולוציה" ו"וולברין והאקס-מן".
השחקן טיילר מיין מגלם אותו בסרט הלייב אקשן "אקס-מן", בעוד השחקן ליב שרייבר מגלם אותו בסרט "אקס-מן המקור: וולברין".
סייברטות' הופיע לראשונה בחוברת Iron Fist #14 מאוגוסט 1977, ונוצר על ידי כריס קלרמונט וג'ון ביירן.
בתחילה הוא נוצר כיריב קבוע של איירון פיסט, בו הוא נלחם מספר פעמים.
הוא עבד למשך זמן מה עם הקונסטריקטור כשותף-לפשע, ושניהם יחדיו נלחמו מספר פעמים באיירון פיסט ולוק קייג'.
בהמשך, סייברטות' הפך לאחד מהנבלים החוזרים של מארוול ונלחם בגיבורי-על שונים כספיידרמן.
הדמות עלתה בחשיבותה כשכריס קלרמונט הציג אותו כאויב עבור האקס-מן, במהלך אקס-מן: טבח המוטאנטים ב-1986. סייברטות' הפך לאחד מנבלי-העל החוזרים הבולטים ביותר של מארוול, ובמיוחד כאויב קבוע של וולברין.
סייברטות' הופיע גם במספר כותרים מצומצמי חוברות, הכוללות את Sabretooth and Mystique ו-Sabretooth: The Red Zone.
כריס קלרמונט התכוון בתחילה שסייברטות' יהיה אביו של וולברין, על אף שדבר זה נסתר על ידי הכותבים העתידיים של החוברות.
קלרמונט, כשנשאל איך התכוון שמערכת היחסים בין וולברין לסייברטות' תראה, אמר:
ב-Wolverine Vol.2 #42, בדיקות גנטיות נערכו על ידי S.H.I.E.L.D, ואישרו שסייברטות' ווולברין אינם אב ובן.
מראיין שאל את פול ג'נקינס אם דוג לוגאן, דמות מראשית חייו של וולברין שהופיעה בחוברות Wolverine Origin, הוא סייברטות'.
פול ג'נקינס אמר שהוא לא התכוון שכך יהיה, אבל אמר שלא תהיה לו בעיה שכותב אחר יעשה קישור זה בעתיד.
בסוף הסדרה הקצרה Astonishing Spider-Man & Wolverine נראה כי דוג וויקטור קריד אינם אותו אדם, כשדוג משתגר מתחילת המאה ה-20 להווה.
בסדרה הקצרה "אקס-מן לנצח", המשכו של כריס קלרמונט לעלילת האקס-מן מהמזנים בהם הוא כתב (המשך לא קנוני לעלילה הרגילה, שמתרחש ביקום 161 של מארוול), סייברטות' מבוסס כאביו של וולברין.
הוא תוקף את אחוזת האקס-מן, אבל מעוור על ידי סטורם.
קלרמונט ציין בראיון שבאקס-מן לנצח סייברטות' המקורי מופיע שוב לאחר הרבה זמן, ושרוב ההופעות הקודמות שלו לפני X-Men Forever #2, שפורסם מיד לאחר X-Men Vol.2 #3, היו של שיבוט חלש יותר של סייברטות' שנוצר על ידי מיסטר סיניסטר.
סייברטות' המקורי והאמיתי מופיע באקס-מן לנצח בתחפושת שאוירה על ידי ג'ים לי, מה שאומר שהשיבוט החלש הופיע בתחפושת שאוירה על ידי ג'ון ביירן.
קלרמונט כנראה תמיד רצה שהסייברטות' שלבד את התחפושת של ביירן שיחשף כשיבוט של סייברטות' המקורי.
כך, קלרמונט אמר: "ספציפית כשמדברים על הדמויות ב"אקס-מן לנצח", דמות אחת שננטשת היא סייברטות', חלקית לאור העובדה (לפחות לפי השקפתי) שמאוד מעט באמת ידוע.
בנקודה ספציפית זו בחייו, הקוראים לא באמת ראו הרבה ממנו לאורך השנים, משום שסייברטות' שהופיע למשך רוב הזמן היה שיבוט פחות מוצלח שנוצר משאריות תאים על ידי מיסטר סיניסטר."
שמו האמיתי של סייברטות', ככל הידוע כיום, הוא ויקטור קריד.
זכרונותיו של סייברטות' שונו על ידי ארגונים חשאיים שונים כמו נשק אקס במידה כה רבה, עד שכל מה שנראה כעברו אינו מקור אמין.
זכרונו הצלול והמוקדם ביותר של ויקטור חל בילדותו, כשהוא רוצח את אחיו לות'ר בעקבות ריב על חתיכת עוגה.
עקב כך, אביו כלא אותו במרתף כחיה, והחל לעקור את ניביו המוארכים של קריד באופן שיטתי, על אף שהם צומחים כל פעם מחדש.
ויקטור התחנן לאמו שתשחרר אותו, ללא הצלחה.
קריד בילה שנים רבות במרתף, עד שהצליח לברוח וכנראה הרג את הוריו.
בשנים מאוחרות יותר, מתגלה כי סייברטות' רצח את אביו בלבד, טיפל באמו וכלכל אותה, וביקר אותה לעיתים קרובות עד מותה.
יריבותו של קריד כלפי וולברין נובעת כנראה מאחיו ואחותו, סול וקלרה.
סול קריד היה ציידף וקלרה הייתה מאלפת חיות.
שניהם עזרו בחיפוש אחר אדם-פרא בשם ג'יימס "לוגאן" האולט, וולברין לעתיד, עבור קרקס מסוים.
עם זאת, השניים עזרו ללוגאן להשתחרר אחרי שהם גילו שבוצעו עליו ניסויים על ידי נתניאל אסקס (מיסטר סיניסטר), והשלושה ברחו.
במהלך בריחתם, לוגאן וקלרה התחבבו אחד על השנייה, וסול הרגיש שלוגאן גונב את אחותו ממנו, מה שגורם לו למסור לאסקס את מיקומם.
בקרב שמתחולל אחריו גילוי מיקומם, לוגאן הורג בטעות את קלרה, על אף שיכולת הריפוי שלה מחייה אותה.
סול קריד, שאינו מודע לכוחות הריפוי של אחותו, מאשים את אסקס במותה, ויחד עם לוגאן מחפש את סיניסטר.
סול מגלה לבסוף שקלרה היא אחותו, אבל לוגאן מגלה שזה בגד בו, ומטביע את סול באחד ממכלי הכימיקלים של אסקס.
נחרדת ממות אחיה, קלרה מבקשת מוולברין שלא יחפש אחריה לעולם, ומודיעה לאחיה ויקטור על מות אחיו.
בסיפור שקורה זמן מסוים אחרי כן, לוגאן חי בקהילה קטנה של אינדיאנים ומתיישבים.
סייברטות' מחפש אחר עקבותיו בקנדה, וביום הולדתו של וולברין רוצח, למראית עין, את אהובתו של וולברין סילבר פוקס, אחרי שזאת דחתה את לוגאן.
רצח זה מוביל לקרב הראשון בין רבים בין השניים, עוד לפני שהם מאוחדים כחברי צוות.
קריד לבסוף מאמץ כמסורת את החיפוש אחר לוגאן ביום הולדתו, במטרה להילחם בו.
לבסוף, קריד גויס ליחידת מבצעים סודית של ה-CIA הידועה בשם צוות אקס, יחד עם ג'ון ריית', לוגאן (וולברין), סילבר פוקס שהתגלתה בחיים ודייוויד נורת'/מאווריק.
במשימות הוא שם למטרה והורג אזרחים באופן קבוע, תוך כדי הקרבות המערבים את הקבוצה הפזורה.
באחת המשימות, סייברטות' הפסיכופתי הורג מדען קריטי למשימה במהלך קרב מול חייל-העל הרוסי אומגה רד.
סייברטות' מתיידד עם לוגאן, ובמהלך תקופה זו מביא ילד לעולם, גריידון קריד, יחד עם משנת-הצורה המוטאנטית מיסטיק, שמתחזה למרגלת בשם לני זאובר.
גריידון בעתיד יגדל ויחבור לחברי-האנושות, ארגון אנטי-מוטאנטי, ובעוד שהוא ירוץ לנשיאות ירצח על ידי מיסטיק מיקום אחר.
אחרי פירוק קבוצת אקס, לוגאן וויקטור נפגשו שוב, כחברים, כשלוגאן למד על כוחות אנטי-מוטאנטים בממשלה.
ויקטור ולוגאן יוצרים קבוצה של מורדים מוטאנטים, וויקטור מתאהב במוטאנטית בשם הולו.
לבסוף, קריד מתעייף מהלחימה ורוצה לעזוב עם הולו, אבל היא כבר החליטה להישאר.
בקרב האחרון, הולו נפצעת אנושות, אבל לא חושפת זאת לוויקטור עד אחרי שהיא מקרינה לו תמונה על החיים השמחים שהם יכלו לחיות, עם משפחה החיה בשמחה.
היא מבקשת ממנו שיזכור מה שהיא הראתה לו, ושזיכרון זה לא חייב להחשב פחות מפני שלא היה אמיתי.
קריד לוקח זאת לליבו, ומאשים את לוגאן על שלקח את חייו.
קריד לבסוף מוצא את לוגאן ואומר לו שהוא לא יהרוג אותו, אך יוודא שלוגאן לא ימצא שום דבר או אף אחד שיוכל לחיות למענו שוב, לפני שהוא עוזב את לוגאן כדי להתבוסס בצערו.
אחרי אירועים אלו, סייברטות' מגויס שוב לתוכנית סודית, נשק אקס, אבל לא ידוע אילו שיפורים, אם בכלל, הוא קיבל כחלק מהתוכנית.
הוא חווה את שינוי הזכרונות הסטנדרטי לתוכנית, ונמצא שהוא יותר נוטה לטלפתיה מחברו וולברין.
האחראי לשינוי זכרונותיו של קריד הוא המוטאנט הפסיכוטי אלדו פררו.
ב-1968 החל קריד לעבד כמתנקש שכיר בשם "סייברטות'" בסייגון, ואחראי לרצח של מספר פרוצות.
בגלל קשריו, קריד מתוודע לכך שאדם בשם "השטן הלבן" מעורב בהעלמות של חיילים ומקומיים, שהשמועות אומרות שנחטפו לצורכי עשיית ניסויים.
אדם בשם צייד-הקרקפות, שהרג את מעסיקו של קריד, ניגש אליו, ונותן לו סכום כסף גדול כפיצוי על מות מעסיקו ובתמורה להעסקתו תחת השטן הלבן.
סייברטות' מקבל את העסקה ומצטרף לבריוניו.
בסדרה Weapon X: First Class, נחשף שקריד היה בחירתו הראשונה של פרופסור אקסבייר להצטרף לבית ספרו, לפני לוגאן.
לבסוף, כשהוא מחל לעבוד כנבל בתחפושת, סייברטות' חובר לקונסטריקטור והשניים פועלים יחד כבריונים תחת ארגוני פשע גדולים.
סייברטות' במהרה נלחם באיירון פיסט בפעם הראשונה ומובס קשות.
סייברטות' והקונסטריקטור נלחמים שוב באיירון פיסט, לוק קייג', מיסטי נייט וקולין וינג רק כדי להפסיד שוב.
יחד עם הקונסטריקטור, קריד מתחיל לעקוב אחר בני אדם ולהרוג אותם להנאתו האישית, מה שמוביל לעלייתו לכותרות העיתונות בשם "המשסף".
אחרי מספר קרבות בין קריד לבין קייג', נייט ואיירון פיסט, קריד שובר את השותפות בינו לבין הקונסטריקטור, ואף כמעט הורג את האחרון בתהליך.
בפעם הבאה שסייברטות' נראה, הוא מתאחד עם הזר, שטוען כי אימן את המתנקש בעברו.
סייברטות' תוקף את החתולה השחורה, נושך את רגלה וכמעט קוטע אותה עד שהוא נתקל במוט ברזל החבוי מתחת למגפה.
הוא מובס על ידי ספיידרמן, ולבסוף מושפל בקרב על ידי החתולה השחורה.
כשוולברין מצטרף לאקס-מן, סייברטות' פוגש בו בקרב.
לאחר זמן מה, סייברטות' פוגש בגנב בשם גמביט, והשנים נלחמים עד שהם מבינים שהם אינם בהכרח אויבים.
אחרי כן, כשגמביט מגייס פושעים מוטאנטים עבור מיסטר סיניסטר, הוא מגייס גם את המשוטטים, סייברטות' ביניהם.
סיניסטר משכפל כמה מהמשוטטים כדי שתהיה לו קבוצה נאמנה לאחר שהמקוריים ימותו, ומגלה כי סייברטות' אינו ניתן לשכפול.
המשוטטים משתתפים בטבח המוטאנטים של המורלוקים, מה שמציב את סייברטות' בקרב נוסף כנגד וולברין.
סייברטות' והמשוטטים מצטרפים למתקפה על פולאריס, והוא נלחם בוולברין שוב במהלך ניסיון המשוטטים לתפוס את מדלין פריור במהלך אירועי "אינפרנו", סייברטות' והמשוטטים נלחמים שוב באקס-מן, וסייברטות' מותקף ומובס על ידי פסיילוק.
אחרי כן, סייברטות' רדף אחר וולברין במדריפור, ומספר על קרבו הראשון לכאורה עם וולברין אחרי שרצח למראית עין את אהובתו של וולברין, סילבר פוקס.
במהלך זמנו כמתנקש, הוא מבסס את עצמו כנבל הלוחם בגיבורים כשהוא נכנס לקרבות עם גברת מארוול, לוק קייג', דרדוויל, תור, ספיידרמן והחתולה השחורה.
במהלך זמן זה, ארגון הנינג'ות היד משדרג את כוחו באופן מלאכותי.
סייברטות' חוזר לביבים כדי לחסל את צ'יקנגווינג וחפרפרת, חברי המורלוקים.
הוא הורג את צ'יקנווינג ויוצא לרדוף אחרי חפרפרת, עד שהוא נתקל בארכנג'ל ומתחיל להילחם בו.
קאליבן, אחד מהמורלוקים ששרדו, צד אחר סייברטות', שתוקף את ריקטור.
בקרב אכזרי, קאליבן שובר את גבו של סייברטות', ומשאיר אותו למות.
יכולת הריפוי של סייברטות' מתקנת את הנזק, אך הוא נמנע מלאתר את קאליבן המשופר גנטית ולצוד אותו.
במהלך אירועים אלה סייברטות' מוצא את עצמו גם בקרב עם קייבל.
סייברטות' נלחם בוולברין, שוב כשהוא טוען להיות אביו.
הוא תוקף את וולברין בכיכר טיימס, ומקבל הזיות על "הפרויקט".
וולברין אז חווה זיכרון בו הוא וסייברטות' היו עמיתים כסוכנים ב-CIA.
לאחריו, וולברין ממשיך להיזכר בכך שסייברטות' הרג את ג'ניס הולנבק במהלך משימתם להצילה, מה שהתחיל את הריב ביניהם.
לאחר הקרב, סייברטות' חובר לפנריס ומאטסו טסוריאבה ונלחם באקס-מן ובמאווריק.
סייברטות' חוזר לאויבו וולברין, והשנים מאוחדים עם צוות אקס.
סייברטות' נלחם ברובוט "שיווה" השייך לנשק אקס, ונזכר בפלשבקים למשימות בוייאטנאם ובקובה עם וולברין וג'ון ריית'.
וולברין וסייברטות' מגלים שסילבר פוקס למעשה חיה, אבל היא רק זוכרת שנאה עבור לוגאן.
הדבר כמעט נשכח כשהטלפת אלדו פרו מחל בקרב איתם, ומשתלט על מוחו של קריד.
הוא מכריח את קריד להרוג את סילבר פוקס.
במהרה, אחרי שהוא סובל מתאוות דם חמורה, סייברטות' שוכר את הטלפת המוטאנט בירדי כדי שיעזור לו לשלוט על דחפיו על ידי מה שהוא קורה לו "הזוהר", פיצוץ חושי שמשביע את רעבונו לדם ומחליש את הכאב של זכרונותיו המודחקים מהילדות, מה שמאפשר לו לשלוט על עצמו לתקופות קצרות.
סייברטות' נשכר להבא על ידי מנהיג היד, מאטסו, כדי להביס את האקס-מן בעזרת אומגה רד שהוקם לתחיה מחדש.
במהלך הקרב, פסיילוק משתלטת על מוחו של סייברטות' כדי לשחרר את חבריה.
בגידה באקס-מן וברית קצרה עם האקס-פקטור
זמן קצר אחרי מאורעות אלו, בירדי נהרג על ידי בנו הבוגר של סייברטות', גריידון, שגדל לשנוא מוטאנטים ובמיוחד את אביו.
בלי "הזוהר", סייברטות' נשאב למסע רציחות.
הדבר בשיאו מוביל להתנגשות עם מאבריק, שאותו סייברטות' מביס.
הוא בורח, וטוען שרק וולברין יכול לעשות את הנדרש לקריד הפסיכוטי בעוד שהוא קופץ מהחלון.
בעקבות זאת מאבריק פונה לאקס-מן ביפן ולטלפת זקן, שנמצא בתרדמת מאז הפצצת הירושימה.
הטלפת מתקשר עם קריד טלפתית והקבוצה מגלה שמקור הפסיכוזה של קריד טמונה בזמנו כסוכן CIA.
במשימה אחת, הוא רוצח מטרה, את אשתו (שהייתה "שברירית" מדי), וילד קטן.
מאז, המבט בעיני הילד רדף את קריד.
לבסוף, סייברטות' תוקף את צ'ארלס אקסבייר, מנהיג האקס-מן.
כשאקסבייר חודר למוחו של קריד, הוא מגלה שקריד זוכר כל קורבן שהוא רוצח.
אקסבייר מפרש זאת בביטחון כהוכחה לכך שקריד מעריך חיי אדם, ויש תקווה למוטאנט.
סייברטות' נעצר, כרוצח מבוקש, בסביבה הולוגרפית מבוקרת, משום שאקסבייר לא רוצה לתת לו לשוטט באופן חופשי.
סייברטות' לא מרוצה, אך נשאר עם הקבוצה במרמור.
במהלך היותו אסיר, הוא עוזר בקרב כנגד הפלנקס והמוציא להורג.
קאליבן, משוחרר משליטתו של אפוקליפס, חוטף את חברת האקס-מן ג'ובילי בתמורה לסייברטות'.
כשסייברטות' מגיע, הוא משסף את פרצופו של קאליבן, מבריח אותו מהקרב.
וולברין, שעזב את הקבוצה אחרי שהאדמנטיום הוסר משלדו על ידי מגנטו, חוזר, והנבל בורח עבור קרב.
הדבר גורם לוולברין לשלוף את אחד מטופריו ישירות לתוך מוחו של סייברטות'.
סייברטות' החדש והעדין יותר מטופל על ידי חברת האקס פורס בום-בום.
לבסוף הוא חושף שהוא זייף את חוסר-האונים שלו, ותוקף אותה.
פסיילוק מצילה את חיי המוטאנטית הצעירה, ומשתמשת בסכין הטלפתי שלה לשיתוקו.
עם זאת, מתקפה זו כבר לא עובדת משום שפציעתו מוולברין שחררה אותו מהצורך שלו ב"זוהר", מה שמגביר את עמידותו בפני מתקפות טלפתיות.
סייברטות' כמעט הורג את סייברטות' כנקמה, אבל הוא נתקל באקס-מן שמצליחים להביס אותו.
סייברטות' נמסר לחסותה של דוקטור ולרי קופר, שמציידת אותו בקולר ריסון מתפוצץ ומכריחה אותו להשתתף כחבר בקבוצה הממשלתית אקס פקטור.
אחרי כן, קריד מודה שהוא היה סוכן שתול במשימה להוציא להורג חברי אקס-פקטור שהממשלה לא הצליחה לרסן.
סייברטות' לבסוף בורח, וחוזר שוב להיות רוצח שכיר.
בדרך לא ידועה, מתכת האדמנטיום מוצמדת לשלדו של סייברטות', ונוספים לו ארבעה טופרי אדמנטיום בכל יד.
סייברטות' נלכד יחד עם יריבו וולברין על ידי אפוקליפס, שמכריח את שני המוטאנטים להילחם שוב.
וולברין מתעלה על סייברטות' אחרי שהוא מגלה שהמנצח בקרב יהפוך לפרש המוות החדש של אפוקליפס.
אחרי תבוסתו, אפוקליפס מסיר מסייברטות' את האדמנטיום מגופו ומאחה אותו לגופו של וולברין.
סייברטות' מצטרף לאחוות המוטאנטים החדשה של מיסטיק הקוראת לעצמה "האחווה", שם הוא משתתף בניסיון ההתנקשות בחיי הסנטור רוברט קלי.
בשיטוטיו, סייברטות' נתקל בקבוצת מוטאנטים הקוראת לעצמה הילדים, ומטרתה לרשת את כדור הארץ לזן המוטאנטים, אחרי חיסול כל היושבים עליו.
סייברטות' רואה את הקבוצה משמידה עיר שלמה תוך כדי הפללת האקס-מן, אך חושף את עצמו והקבוצה מתחילה לרדוף אחריו.
קריד בורח למחסה אצל האקס-מן, ומשתתף בקרב כנגד הילדים.
שם חייו ניצלים על ידי קאנונבול, המאיים להורגו אם יבגוד בחבריו.
סייברטות' מנצל את ההזדמנות הראשונה שנקרית לו ומנסה לברוח מהאקס-מן, ונזרק לאוקיינוס השקט בידי קייבל.
סייברטות' מחדש את יריבותו עם וולברין כשהאחרון חוזר לאחוזת האקס-מן.
קרב נוסף מחל ביניהם, במהלכו וולברין נזכר במשפט אותו אמר לו סייברטות' לאחר שהרג כביכול את סילבר פוקס, "Quod sum eris".
וולברין שואל לפשר המשפט, וסייברטות' עונה לו שמשמעותו היא "אני הוא מה שאתה תהפוך אליו." וולברין מאבד שליטה וקורא לסייברטות' משוגע לפני שהוא מציב את אגרופו מתחת לגרונו של סייברטות'.
קריד אומר לו שאם הוא ישלוף את טפריו, הוא עצמו יתלוש את ליבו של לוגאן מתוכו.
וולברין עונה "שיתלוש", ושולף את טפריו לתוך גרונו ומוחו של סייברטות'.
לוגאן מתעורר כשהוא קשור לגג מטוס הציפור השחורה.
הוא משתחרר משלשלאותיו במהרה, ומופתע לגלות שקריד מטיס את המטוס.
לוגאן חודר לתא הטייס ומתחיל לחנוק את סייברטות' עם אחת השלשלאות, וגורם למטוס להתרסק.
השניים מצליחים לצאת מההריסות הבוערות, ובעוד ששניהם מחלימים מפציעותיהם הם מתחילים להילחם שוב עד אשר הם מופרדים על ידי ברק, הנוצר על ידי חברת האקס-מן לשעבר סטורם, והמלכה הנוכחית של ואקאנדה.
זמן קצר לאחר מכן סייברטות' כבול בשלשלאות בארמון המלכותי של ואקאנדה, ומתלונן בפני וולברין, סטורם והפנתר השחור.
סייברטות' שובר את שלשלאותיו ובורח לג'ונגל, כאשר לא רחוק מאחוריו הפנתר השחור.
הפנתר השחור מצליח להדביק את הפער בינו לבין סייברטות' ומתחיל להילחם בו, כשסייברטות' במהרה גובר עליו.